AIŠKINAMASIS RAŠTAS

Dėl viešame aukcione parduodamo Molėtų rajono savivaldybės nekilnojamojo turto ir kitų nekilnojamųjų daiktų sąrašo patvirtinimo

1. **Parengto tarybos sprendimo projekto tikslai ir uždaviniai**

Molėtų rajono savivaldybės turto pripažinimo nereikalingu arba netinkamu (negalimu) naudoti komisija (toliau – Komisija) Molėtų rajono savivaldybės administracijos direktoriui (toliau – Administracijos direktorius) pateikė nekilnojamojo turto, nereikalingo Administracijos funkcijoms vykdyti, sąrašą. Komisija siūlo nurodytą turtą įrašyti į viešame aukcione parduodamo Molėtų rajono savivaldybės nekilnojamojo turto ir kitų nekilnojamųjų daiktų sąrašą. Molėtų rajono savivaldybės administracijos direktoriaus 2016 m. gegužės 31 d. įsakymu Nr. B6-442 „Dėl Molėtų rajono savivaldybės nekilnojamojo turto pripažinimo nereikalingu savivaldybės funkcijoms įgyvendinti“ ir 2016 m. birželio 15 d. įsakymu Nr. B6-497 „Dėl Molėtų rajono savivaldybės nekilnojamojo turto pripažinimo nereikalingu savivaldybės funkcijoms įgyvendinti“, nekilnojamasis turtas pripažintas nereikalingu savivaldybės funkcijoms įgyvendinti.

Parengto sprendimo projekto tikslas – patvirtinti savivaldybei nuosavybės teise priklausančio nekilnojamojo turto, kuris bus parduodamas viešame aukcione, sąrašą ir pripažinti netekusiu galios Molėtų rajono savivaldybės tarybos 2014 m. lapkričio 27 d. sprendimą Nr. B1-198 „Dėl viešame aukcione parduodamo Molėtų rajono savivaldybės nekilnojamojo turto ir kitų nekilnojamųjų daiktų sąrašo patvirtinimo“.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3 punktas, 16 straipsnio 2 dalies 26 punktas, 18 straipsnio 1 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalis, 21 straipsnio 4 dalis;

Viešame aukcione parduodamo valstybės ir savivaldybių nekilnojamojo turto ir kitų nekilnojamųjų daiktų sąrašo sudarymo tvarkos aprašo, patvirtinto Lietuvos Respublikos Vyriausybės 2014 m. spalio 28 d. nutarimu Nr. 1179 „Dėl viešame aukcione parduodamo valstybės ir savivaldybių nekilnojamojo turto ir kitų nekilnojamųjų daiktų sąrašo sudarymo tvarkos aprašo patvirtinimo“ 3.2 papunktis, 5 ir 21 punktai;

Molėtų rajono savivaldybės administracijos direktoriaus 2016 m. gegužės 31 d. įsakymas Nr. B6-442 „Dėl Molėtų rajono savivaldybės nekilnojamojo turto pripažinimo nereikalingu savivaldybės funkcijoms įgyvendinti“;

Molėtų rajono savivaldybės administracijos direktoriaus 2016 m. birželio 15 d. įsakymas Nr. B6-497 „Dėl Molėtų rajono savivaldybės nekilnojamojo turto pripažinimo nereikalingu savivaldybės funkcijoms įgyvendinti“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės - patvirtinus viešame aukcione parduodamo savivaldybės nekilnojamojo turto ir kitų nekilnojamųjų daiktų sąrašą, Administracija parengs reikalingus dokumentus ir vykdys nekilnojamojo turto pardavimą viešame aukcione.

Neigiamos pasekmės.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšos bus reikalingos žemės sklypų prie parduodamų pastatų parengimui, pastatų ir žemės sklypų vertinimui.

**6. Vykdytojai, įvykdymo terminai**

Molėtų rajono savivaldybės administracija.